
Nr. 599

A V I Z

asupra  proiectului de Lege pentru denunţarea Convenţiei internaţionale pentru unificarea anumitor reguli în materie de  conosament, semnată la Bruxelles, la 25 august 1924.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru denunţarea Convenţiei internaţionale pentru unificarea anumitor reguli în materie de  conosament, semnată la Bruxelles, la 25 august 1924, trimis cu adresa nr.599 din 22 octombrie 2001, înregistrat sub nr.31/1220 din  22 octombrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 30  octombrie 2001.



Membrii comisiei au examinat proiectul de lege, expunerea de motive la proiectul de lege şi avizul favorabil al Consiliului Legislativ nr.1035/4.10.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma  prezentată de iniţiator. 


În raport de obiectul şi conţinutul său, proiectul de lege face parte din categoria legilor ordinare.

                 VICEPREŞEDINTE,                   SECRETAR,

      Emil BOC                             Ion Mogoş

